ai4bharat/Pralekha huggingface dataset:
युवा कार्यक्रम एवं खेल मंत्रालय
सीडब्ल्यूजी, 2022 के सातवें दिन भारत के सुधीर ने पैरा पावरलिफ्टिंग में ऐतिहासिक स्वर्ण और श्रीशंकर ने पुरुषों की लंबी कूद में रजत पदक जीता
राष्ट्रमंडल खेल, 2022 के 7वें दिन पुरुषों की हैवीवेट स्पर्धा में स्वर्ण पदक जीतकर भारत के पैरा पावरलिफ्टिर सुधीर ने इतिहास रच दिया। पोलीकॉन्ग्रेटर प्रभाव से शारीरिक समस्याग्रस्त 27 वर्षीय सुधीर की जीत से भारत के पैरा स्पोर्ट्स में पदक तालिका की शुरुआत हुई। मुरली श्रीशंकर ने पुरुषों की लंबी कूद में रजत पदक जीता, जो एथलेटिक्स में दूसरा पदक है। भारत की पदक तालिका 6 स्वर्ण, 7 रजत और 7 कांस्य पदक के साथ 20 तक पहुंच गई है। राष्ट्रपति श्रीमती द्रौपदी मुर्मू, प्रधानमंत्री श्री नरेन्द्र मोदी, केंद्रीय खेल मंत्री श्री अनुराग ठाकुर और देश के कोने-कोने से भारतीयों ने पदक विजेताओं को उनकी उपलब्धियों के लिए बधाई दी है।
राष्ट्रपति श्रीमती द्रौपदी मुर्मू ने सीडब्ल्यूजी, 2022 में पैरा-पावरलिफ्टिंग में स्वर्ण पदक जीतने के लिए सुधीर को बधाई दी। राष्ट्रपति ने ट्वीट किया, "#कॉमनवेल्थगेम्स में पैरा-पावरलिफ्टिंग में स्वर्ण जीतने की ऐतिहासिक उपलब्धि के लिए सुधीर को बधाई। आपके उत्साहपूर्ण प्रदर्शन और समर्पण ने आपको पदक और भारत को गौरव दिलाया है। आप अपने भविष्य के प्रयासों में और भी बेहतर प्रदर्शन करें।"
राष्ट्रपति ने एथलीट श्रीशंकर को बधाई देते हुए ट्वीट किया, "राष्ट्रमंडल खेलों में लंबी कूद में रजत पदक जीतने के लिए श्रीशंकर को बधाई। आपकी लंबी छलांग ने राष्ट्रमंडल खेलों की इस स्पर्धा में भारत को अब तक का पहला पदक दिया है। यह अग्रणी उपलब्धि अनगिनत भारतीयों, विशेषकर युवाओं को प्रेरित करेगी।”
प्रधानमंत्री श्री नरेन्द्र मोदी ने सुधीर को राष्ट्रमंडल खेल, 2022 में पैरा पावरलिफ्टिंग की पुरुषों की हैवीवेट स्पर्धा में स्वर्ण पदक जीतने पर बधाई दी है। प्रधानमंत्री ने ट्वीट किया; "सुधीर द्वारा सीडब्ल्यूजी, 2022 पैरा-स्पोर्ट्स में पदक तालिका की शानदार शुरुआत! उन्होंने प्रतिष्ठित स्वर्ण पदक जीता है और एक बार फिर अपने समर्पण और दृढ़ संकल्प को दिखाया है। वे लगातार मैदान पर अच्छा प्रदर्शन कर रहे हैं। सभी आगामी प्रयासों के लिए उन्हें बधाई और शुभकामनाएं।"
प्रधानमंत्री ने एम. श्रीशंकर को बधाई दी और ट्वीट किया, "सीडब्ल्यूजी में एम. श्रीशंकर का रजत पदक विशेष है। दशकों बाद भारत ने राष्ट्रमंडल खेल में पुरुषों की लंबी कूद में पदक जीता है। उनका प्रदर्शन भारतीय एथलेटिक्स के भविष्य के लिए शुभ संकेत है। उन्हें बधाई। आने वाले समय में वे और अच्छा प्रदर्शन करते रहें।"
श्री अनुराग सिंह ठाकुर ने सुधीर को बधाई दी और ट्वीट किया, “सुधीर ने सीडब्ल्यूजी, 2022 में भारत की पदक तालिका की शुरुआत की है। आपके पहले राष्ट्रमंडल खेल में पदक जीतने के लिए बधाई। हरियाणा के एक और एथलीट ने विश्वमंच पर अपनी पहचान बनायी। आपके कौशल और भावनात्मक प्रदर्शन ने दुनिया को दिखाया कि चैंपियन में कौन से गुण मौजूद होते हैं।”
एम. श्रीशंकर को बधाई देते हुए श्री ठाकुर ने ट्वीट किया, “सीडब्ल्यूजी, 2022 में जीत मिलने पर एम. श्रीशंकर को बधाई। लंबी कूद में 4 दशकों के बाद जीता गया पदक, वास्तव में भारत में खेलों के लिए एक ऐतिहासिक दिन है। इस पदक के साथ आपने एथलेटिक्स की दुनिया में भारत के निरंतर उत्थान को मजबूत किया है। मैं आपसे और भी कई जीत की उम्मीद करता हूं।"
आवास एवं शहरी कार्य मंत्रालय
गोवा में ‘प्रधानमंत्री आवास योजना – शहरी’ के तहत 654 मकानों को मंजूरी दी गई, 31 मार्च 2019 तक 502 मकानों का निर्माण कार्य पूरा हुआ
‘द टाइम्स ऑफ इंडिया’ में 7 जुलाई, 2019 को प्रकाशित एक लेख में प्रधानमंत्री आवास योजना  के तहत गोवा में स्वीकृत मकानों के संदर्भ में दी गई जानकारी की गलत व्याख्या की गई है। इस लेख में 4 जुलाई, 2019 को लोकसभा में पूछे गए एक प्रश्न  को उद्धृत किया गया है और गलत निष्कर्ष निकाले गए हैं। यह स्पष्ट किया जाता है कि प्रधानमंत्री आवास योजना  के तहत गोवा में 31 मार्च, 2019 तक कुल मिलाकर 502 मकानों का निर्माण कार्य पूरा कर लिया गया है। आवास एवं शहरी मामलों के मंत्रालय द्वारा अब तक गोवा में प्रधानमंत्री आवास योजना  के तहत कुल मिलाकर 654 मकानों को मंजूरी दी गई है और गोवा में प्रधानमंत्री आवास योजना  की प्रगति के बारे में वेबसाइट पर दर्शाए गए आंकड़ों में कोई विसंगति या भिन्नता नहीं है।
मंत्रालय द्वारा अब तक मंजूर किए गए 654 मकानों में से 594 मकान ‘सीएलएसएस’ के तहत और 60 मकान ‘बीएलसी’ के तहत हैं। गोवा की सरकार ने 26 मार्च, 2018 को आयोजित केन्द्रीय मंजूरी एवं निगरानी समिति  की बैठक में इस बात का उल्लेख किया था कि गोवा में आवास संबंधी मांग कुल मिलाकर 4,845 मकानों की है जिनमें से आवास एवं शहरी मामलों के मंत्रालय ने 654 मकानों को मंजूरी दी है।
तकरीबन 84 लाख आवासीय इकाइयों  को पहले ही मंजूरी दी जा चुकी है। आवास एवं शहरी मामलों के मंत्रालय द्वारा कार्यान्वित की जा रही प्रधानमंत्री आवास योजना  ‘सभी के लिए आवास’ मिशन लक्ष्य को प्राप्त करने की दिशा में अग्रसर है।
रक्षा मंत्रालय
भारत अमेरिका युद्धाभ्यास 2021 का समापन समारोह
भारतीय और अमेरिकी सेनाओं के बीच संयुक्त सैन्य प्रशिक्षण "युद्ध अभ्यास 2021" का 17 वां संस्करण 29 अक्टूबर, 2021 को संयुक्त बेस एल्मेंडॉर्फ रिचर्डसन, अलास्का में संपन्न हुआ। इस 14 दिवसीय अभ्यास का उद्देश्य दोनों सेनाओं को एक दूसरे की अभियानगत प्रक्रियाओं, युद्ध अभ्यासों और अंतर-संचालनीयता एवं अन्य बातों के बारे में परिचित कराना था। भारतीय दल में मद्रास रेजिमेंट के एक इन्फैंट्री बटालियन समूह के 350 कर्मी शामिल थे, जबकि अमेरिकी दल में 40वीं कैवलरी रेजिमेंट के पहले स्क्वाड्रन  के 300 सैनिक शामिल थे।
इस अभ्यास को दो चरणों में आयोजित किया गया था। पहले चरण में दोनों टुकड़ियों द्वारा कॉम्बैट कंडीशनिंग और सामरिक प्रशिक्षण शामिल था। पहले चरण में दोनों दलों द्वारा प्राप्त प्रशिक्षण को सत्यापन चरण में व्यवहार में लाया गया। दोनों टुकड़ियों ने संयुक्त रूप से सत्यापन अभ्यास में भाग लिया जिसमें कॉम्बैट शूटिंग, रैपलिंग और त्वरित प्रतिक्रिया टीमों की हेलीकॉप्टर के माध्यम से तैनाती शामिल थी। सैनिकों को भारतीय और अमेरिकी सेनाओं की मिश्रित प्लाटून के साथ मिली जुली कंपनियों में संगठित किया गया था और सत्यापन अभ्यास का समापन पहाड़ी इलाकों में दुश्मन की स्थिति पर डाली गई रेड और महत्वपूर्ण बुनियादी ढांचे की सुरक्षा में हुआ।
दोनों सेनाओं ने प्लाटून और कंपनी स्तर के अभियानों के संचालन में एक दूसरे की विशेषज्ञता और अनुभव से सीखा है। अभ्यास ने आपसी विश्वास, अंतर-संचालन को मजबूत किया है और दो दलों के बीच सर्वश्रेष्ठ प्रथाओं को साझा करने योग्य बनाया है।
पूर्वोत्तर क्षेत्र विकास मंत्रालय
एनईआर की नारी शक्ति : उत्तर पूर्वी क्षेत्र मंत्रालय के एनईसी के तहत पंजीकृत सोसायटी- एनईआरसीआरएमएस की श्रीमती योबिना लिंगदोह मार्शिलॉन्ग की एक प्रेरक कहानी
श्रीमती योबिना लिंगदोह मार्शिलॉन्ग मेघालय स्थित पश्चिम खासी हिल्स के जाखोंग गांव की रहने वाली हैं। काफी सुदूर इलाके से होने के कारण अपनी कृषि उपज की बिक्री को लेकर उनमें विश्वास की कमी थी। इसके चलते उनका सफल उद्यमी बनने का सपना पूरा नहीं हो पाया था। भारत सरकार ने साल 2001 में उत्तर पूर्वी क्षेत्र सामुदायिक संसाधन प्रबंधन परियोजना  के जरिए योबिना के गांव में हस्तक्षेप की।
एनईआरसीओआरएमपी, भारत सरकार की उत्तर पूर्वी परिषद के उत्तर पूर्वी क्षेत्र सामुदायिक संसाधन प्रबंधन सोसायटी  की आजीविका से जुड़ी एक पहल है। यह संयुक्त रूप से इंटरनेशनल फंड फोर एग्रीकल्चरल डेवलपमेंट  के साथ काम करता है, जिसका मुख्यालय रोम में है।
इस परियोजना के तहत श्रीमती योबिना स्वयं सहायता समूह - 'का ब्यूट का लॉन्ग का बोर'  की सदस्य बनीं। इस एसएचजी का गठन 16 अप्रैल, 2002 को किया गया था। इसके बाद जल्द ही वह अपने नेतृत्व संबंधी गुणों और प्रबंधकीय कौशल के चलते समूह की अध्यक्ष भी बन गईं।
एनईआरसीओएमपी पूरे गांव के लिए लाभदायक रहा है। इस परियोजना के तहत खुले में शौच की समस्या को दूर करने के लिए शुरुआती पहल के रूप में सस्ती शौचालय सुविधाओं की स्थापना की गई थी। इस पहल का ग्रामीणों ने स्वागत किया और उन्होंने इसके अनुरूप स्वच्छता व स्वस्थ रहने के तरीकों के बारे में जानकारी प्राप्त की।
इस परियोजना द्वारा समर्थित एक अन्य पहल एसएचजी के लिए रिवाल्विंग  निधि थी। शुरुआत में इस एसएचजी को एक लाख रुपये की कुल निधि सहायता प्राप्त हुई। श्रीमती योबिना ने एसएचजी की रिवाल्विंग निधि से 14000/-  का ऋण लिया और गांव में एक किराने  की दुकान खोली। इस परियोजना के तहत प्राप्त क्षमता निर्माण सहायता के जरिए उन्होंने अपने उद्यमशीलता कौशल में बढ़ोतरी की व व्यवसाय को और आगे बढ़ाया। धीरे-धीरे उन्होंने गांव में ही एक और किराने की दुकान खोल ली।
गांव में किराने की दो दुकानें सफलतापूर्वक खोलने के बाद उन्होंने अपनी उपज को मैरांग और शिलांग जैसे शहरी केंद्रों में बेचने का भी काम किया। इन सब के चलते वह एक सफल उद्यमी के रूप में सामने आई हैं।
अब एसएचजी के अन्य सदस्यों के साथ श्रीमती योबिना मैरांग और शिलांग में अपने माल की बिक्री करती हैं। अपनी उपज की बिक्री सीधे शहरी केंद्रों में करने से समूह अब हर दिन 10,000/- से 15,000/- रुपये कमा रहा है। उन्होंने अन्य लोगों को भी प्रोत्साहित किया और नए समूहों का गठन किया। इनमें लगभग 70 सदस्य हैं।
एनईआरसीओआरएमपी ने उनके साथ-साथ अन्य एसएचजी सदस्यों के जीवन में भी बदलाव किया है। इससे उनके जीवन स्तर में व्यापक सुधार आया है।
श्रीमती योबिना लिंगदोह मार्शिलॉन्ग ने जाखोंग गांव के लोगों को आत्म निर्भरता के एक नए मतलब को समझने में सहायता करने के लिए भारत सरकार की एनईसी के एनईआरसीआरएमएस के प्रति अपना आभार व्यक्त किया है।
मंत्रिमण्डल
मंत्रिमंडल ने भारत के आईसीएआई और मलेशिया के एमआईसीपीए के बीच परस्पर मान्यता समझौते को मंजूरी दी
प्रधानमंत्री नरेन्द्र मोदी की अध्यक्षता में हुई केंद्रीय मंत्रिमंडल की बैठक में इंस्टीट्यूट ऑफ चार्टेर्ड एकाउंटेंट्स ऑफ इंडिया  और मलेशियन इंस्टीट्यूट ऑफ सर्टिफाइड पब्लिक एकाउंटेंट्स  के बीच परस्पर मान्यता समझौते को मंजूरी दी गई। इससे इन दोनों संस्थानों में से किसी भी एक के योग्य चार्टेर्ड एकाउंटेंट्स सदस्यों को अपनी मौजूदा एकाउंटेंसी योग्यता के समुचित अंकों के आधार पर दूसरे इंस्टीट्यूट में दाखिला लेने का मौका मिलेगा।
लागू करने की रणनीति और लक्ष्य:
आईसीएआई और एमआईसीपीए एक दूसरे की योग्यता को मान्यता देने के लिए परस्पर समझौता करेंगे। वे एक दूसरे के समुचित तौर पर योग्य सदस्यों को परीक्षा के विशिष्ट मॉड्यूल और तय आधार पर अपने यहां दाखिला देंगे। इस प्रस्तावित समझौता ज्ञापन में इन दोनों व्यावसायिक संस्थानों के उन चार्टेर्ड एकाउंटेंट सदस्यों को शामिल किया जाएगा, जिन्होंने शिक्षा, परीक्षा, नैतिक व्यवहार और व्यावहारिक अभ्यास समेत इन दोनों संस्थानों की सदस्यता अनिवार्यताओं को पूर्ण कर लिया है। आईसीएआई और एमआईसीपीए दोनों अपनी योग्यता/दाखिला अनिवार्यता, सतत पेशेवर विकास  नीति, रियायतें और किसी भी अन्य प्रासंगिक मामले में हुए बदलावों की जानकारी देंगे।
प्रमुख प्रभाव:
आईसीएआई एशिया प्रशांत क्षेत्र में स्थित संस्थानों के साथ द्विपक्षीय सहयोग स्थापित करने की मंशा रखता है इसलिए वह एमआईसीपीए के साथ समझौता ज्ञापन पर हस्ताक्षर करना चाहता है। इस वैश्विक माहौल में एकाउंटेंसी के पेशे के सामने मौजूद नई चुनौतियों का मुकाबला करने के अवसर का लाभ उठाकर ये दोनों एकाउंटेंसी संस्थान नेतृत्वकारी भूमिका निभा सकते हैं। इन दोनों नियामक संस्थानों के बीच औपचारिक समझौते से दोनों ओर के एकाउंटेंसी समुदाय के बीच बेहतर सामंजस्य और व्यापक स्वीकार्यता में वृद्धि होगी तथा अधिक व्यावसायिक अवसरों के विकास का रास्ता प्रशस्त होगा।
पृष्ठभूमि:
इंस्टीट्यूट ऑफ चार्टेर्ड एकाउंटेंट्स ऑफ इंडिया एक वैधानिक निकाय है, जिसे ‘द चार्टेर्ड एकाउंटेंट्स एक्ट 1949’ के तहत स्थापित किया गया था। इसका कार्य भारत में चार्टेर्ड एकाउंटेंसी के व्यवसाय का नियमन करना है। मलेशियन इंस्टीट्यूट ऑफ सर्टिफाइड पब्लिक एकाउंटेंट्स कंपनी, मलेशिया के कंपनीज एक्ट 1965 के तहत काम करती है।
वीआरआरके/एमजी/एएम/एसएम/एसके
(
पृथ्वी विज्ञान मंत्रालय
दक्षिण तटीय ओमान एवं समीपवर्ती यमन के ऊपर दबाव
अगले 48 घंटों के दौरान दक्षिण पूर्व एवं समीपवर्ती पूर्व मध्य अरब सागर के ऊपर निम्न दबाव क्षेत्र के बनने का अनुमान
भारत मौसम विज्ञान विभाग के राष्ट्रीय मौसम पूर्वानुमान केंद्र/तूफान चेतावनी प्रभाग के अनुसार:
- दक्षिण तटीय ओमान एवं समीपवर्ती यमन के ऊपर दबाव पिछले 06 घंटों के दौरान और आज 30 मई, 2020 को भारतीय मानक समय 0830 बजे सलालाह  के लगभग 30 किमी उत्तर उत्तर-पूर्व और घयादाह  के 240 किमी पूर्व उत्तर पूर्व लगभग 17.3 डिग्री अक्षांश उत्तर एवं 54.2 डिग्री देशांतर पूर्व के निकट व्यावहारिक रूप से स्थिर रहा।इसके अगले 12 घंटों के दौरान और एक गहरे दबाव में तीव्र हो जाने का काफी अनुमान है। इसके अगले 12 घंटों के दौरान धीरे धीरे पश्चिम उत्तर पश्चिम दिशा में तथा उसके बाद पश्चिम दक्षिण पश्चिम दिशा में बढ़ने का अनुमान है।
पूर्वानुमान ट्रैक एवं तीव्रता निम्नलिखित सारिणी में दी गई है:
|
|
दिन/समय 
|
|
स्थिति 
|
|
अधिकतम निरंतर सतह हवा गति 
|
|
तूफानी विक्षोभ का वर्ग
|
|
30.05.20/0830
|
|
17.3/54.2
|
|
40 से 50 किमी प्रति घंटे. बढ़कर 60 किमी प्रति घंटे
|
|
दबाव
|
|
30.05.20/1730
|
|
17.4/54.0
|
|
50 से 60 किमी प्रति घंटे. बढ़कर 70 किमी प्रति घंटे
|
|
गहरा दबाव
|
|
31.05.20/0530
|
|
17.3/53.6
|
|
50 से 60 किमी प्रति घंटे. बढ़कर 70 किमी प्रति घंटे
|
|
गहरा दबाव
|
|
31.05.20/1730
|
|
17.2/53.2
|
|
40 से 50 किमी प्रति घंटे. बढ़कर 60 किमी प्रति घंटे
|
|
दबाव
|
|
01.06.20/0530
|
|
17.0/52.7
|
|
40 से 50 किमी प्रति घंटे. बढ़कर 60 किमी प्रति घंटे
|
|
दबाव
 अगले 48 घंटों के दौरान दक्षिण पूर्व एवं समीपवर्ती पूर्व मध्य अरब सागर के ऊपर एक निम्न दबाव क्षेत्र के बनने का अधिक अनुमान है। इसके धीरे-धीरे उत्तर उत्तर पश्चिम दिशा में आगे बढ़ने तथा उसके बाद के 48 घंटों में पूर्व मध्य पूर्व मध्य एवं समीपवर्ती दक्षिण पूर्व अरब सागर के ऊपर एक विक्षोभ में संकेंद्रित हो जाने का अनुमान है।
चेतावनी:
 वर्षा:
- प्रथम प्रणाली के साथ भारतीय भू क्षेत्रों के ऊपर किसी प्रतिकूल मौसम का अनुमान नहीं है, क्योंकि यह दक्षिण तटीय ओमान के ऊपर स्थित है और इसके अगले 48 घंटों के दौरान ओमान तथा यमन के ऊपर आगे बढ़ने तथा वहीं विघटित हो जाने का अनुमान है।
 वायु की चेतावनी
अगले 48 घंटों के दौरान 45 से 55 किमी प्रति घंटे की तूफानी हवाओ के, जो बढ़कर 65 किमी प्रति घंटे तक पहुंच सकती है, पश्चिम मध्य अरब सागर के ऊपर तथा दक्षिण ओमान-यमन तटों के साथ व्याप्त होने की संभावना है।
 समुद्र की स्थिति
अगले 48 घंटों के दौरान पश्चिम मध्य अरब सागर के ऊपर तथा दक्षिण ओमान-यमन तटों के साथ समुद्र की स्थिति के उग्र से बहुत उग्र हो जाने की बहुत संभावना है।
 मछुआरों को चेतावनी
- मछुआरों को अगले 48 घंटों के दौरान पश्चिम मध्य अरब सागर तथा दक्षिण ओमान-यमन तटों के पास न जाने की सलाह दी जाती है।
- दक्षिण पूर्व एवं समीपवर्ती पूर्व मध्य अरब सागर के ऊपर दूसरे निम्न दबाव के क्षेत्र के बनने की संभावना को देखते हुए मछुआरों को 31 मई से अगले परामर्शों तक दक्षिण पूर्व एवं समीपवर्ती पूर्व मध्य अरब सागर में न जाने की सलाह दी जाती है।
स्वास्थ्य एवं परिवार कल्याण मंत्रालय
बिहार के स्वास्थ्य मंत्री श्री मंगल पांडे ने केंद्रीय स्वास्थ्य मंत्री डॉ.हर्षवर्धन से मुलाकात की
उन्होंने बिहार में विभिन्न स्वास्थ्य योजनाओं और एक्यूट इंसेफेलाइटिस सिंड्रोम  एवं जापानी इंसेफेलाइटिस  मामले पर बात की
बिहार के स्वास्थ्य मंत्री श्री मंगल पांडे ने केंद्रीय स्वास्थ्य एवं परिवार कल्याण मंत्री डॉ हर्षवर्धन से आज उनके आवास पर मुलाकात की। उन्होंने राज्य में संचालित विभिन्न स्वास्थ्य योजनाओं पर चर्चा की। डॉ. हर्षवर्धन ने डॉ. मंगल पांडे के साथ मुजफ्फरपुर में एक्यूट इंसेफेलाइटिस सिंड्रोम  और गया में जापानी इंसेफेलाइटिस  के बढ़ते मामलों की समीक्षा की। डॉ. हर्षवर्धन ने प्रसव के दौरान मातृ मृत्यु दर  में गिरावट के लिए राज्य की सराहना की।
स्वास्थ्य मंत्री डॉ. हर्षवर्धन ने मंत्रालय के वरिष्ठ अधिकारियों को राज्य और जिलों के अधिकारियों के साथ खासकर मुज़फ़्फ़रपुर जिले में बीमारी और इससे होने वाली मौतों में वृद्धि के बारे में चर्चा करने का निर्देश दिया है।
डॉ. हर्षवर्धन ने कहा कि उन्होंने मंत्रालय को राज्य सरकार को सभी मदद मुहैया कराने का निर्देश दिया है। उन्होंने कहा कि स्वास्थ्य मंत्रालय एक्यूट इंसेफेलाइटिस सिंड्रोम  को रोकने के लिए ग्लूकोज युक्त पौष्टिक भोजन के वितरण के लिए महिला और बाल विकास मंत्रालय के साथ समन्वय कर रहा है।
स्वास्थ्य मंत्री प्रभावित जिलों में स्थिति की बारीकी से निगरानी कर रहे हैं। वे भविष्य में राज्य में एईएस मामलों और केंद्रीय स्वास्थ्य योजनाओं की समीक्षा के लिए उचित समय पर बिहार जाएंगे।
बिहार में जनवरी 2019 से 8 जून तक एईएस के कुल 48 मामले सामने आए और इससे 11 लोगों की मौत हो गई।
पंचायती राज मंत्रालय
राष्ट्रपति श्रीमती द्रौपदी मुर्मु ने स्वच्छ भारत दिवस समारोह में भाग लिया
हर घर में नल का पानी, शौचालय और बिजली उपलब्ध कराने के लक्ष्य को हासिल करने की दिशा में सरकार ईमानदारी से काम कर रही है: केंद्रीय पंचायती राज और ग्रामीण विकास मंत्री श्री गिरिराज सिंह
राष्ट्रपति श्रीमती द्रौपदी मुर्मु ने आज नई दिल्ली में स्वच्छ भारत दिवस मनाने के लिए जल शक्ति मंत्रालय द्वारा आयोजित कार्यक्रम में शामिल हुईं। उन्होंने विभिन्न श्रेणियों में स्वच्छ सर्वेक्षण ग्रामीण पुरस्कार प्रदान किए।
इस अवसर पर राष्ट्रपति ने राष्ट्रपिता महात्मा गांधी को श्रद्धांजलि अर्पित की। उन्होंने कहा कि गांधी जी के विचार शाश्वत हैं। उन्होंने सत्य और अहिंसा की तरह स्वच्छता पर भी जोर दिया। स्वच्छता पर उनके संकल्प का उद्देश्य सामाजिक विकृतियों को दूर करना और एक नए भारत का निर्माण करना था। इसलिए उनके जन्मदिन को 'स्वच्छ भारत दिवस' के रूप में मनाना उन्हें सच्ची श्रद्धांजलि है।
राष्ट्रपति ने कहा कि 2014 में 'स्वच्छ भारत मिशन-ग्रामीण' के शुभारंभ के बाद से 11 करोड़ से अधिक शौचालयों का निर्माण किया गया है और लगभग 60 करोड़ लोगों ने खुले में शौच करने की अपनी आदत को बदला है। उन्होंने खुशी व्यक्त की कि इस मिशन के माध्यम से भारत ने 2030 की समय सीमा से ग्यारह साल पहले संयुक्त राष्ट्र के सतत विकास लक्ष्य संख्या6 को हासिल कर लिया है।
केंद्रीय पंचायती राज और ग्रामीण विकास मंत्री श्री गिरिराज सिंह भी इस समारोह में शामिल हुए। स्वच्छ भारत मिशन-ग्रामीण के बारे में बोलते हुए उन्होंने कहा कि प्रधानमंत्री श्री नरेन्द्र मोदी के मार्गदर्शन में 11 करोड़ से अधिक शौचालयों का निर्माण किया गया है और ग्रामीण घरों में 10 करोड़ से अधिक नल के पानी के कनेक्शन प्रदान किए गए हैं। केंद्रीय मंत्रियों ने कहा कि भारत जन भागीदारी आंदोलन के साथ स्वच्छ भारत के लक्ष्य को प्राप्त करने की दिशा में काम कर रहा है। उन्होंने कहा कि स्वच्छता के लिए यह जन आंदोलन देश के कोने-कोने तक पहुंचना चाहिए। श्री सिंह ने कहा कि सरकार हर घर में नल का पानी, शौचालय और बिजली उपलब्ध कराने के लक्ष्य को हासिल करने की दिशा में ईमानदारी से काम कर रही है।
पंचायती राज मंत्रालय में सचिव श्री सुनील कुमार ने अपने संबोधन में कहा कि जल जीवन मिशन और ओडीएफ प्लस का सबसे महत्वपूर्ण पक्ष जन भागीदारी है। उन्होंने कहा कि इन दोनों योजनाओं को बनाए रखने की जिम्मेदारी ग्राम पंचायतों की है। उन्होंने कहा कि लोग सेवा शुल्क का भुगतान करने के लिए तैयार हैं यदि उन्हें सेवा प्रदाता द्वारा अच्छी सेवाएं प्रदान की जाती हैं। उन्होंने कहा कि पंचायतें आगे आ रही हैं और राज्य के अधिकारियों को शामिल कर रही हैं तथा निवासियों को यह सेवा सर्वोत्तम संभव तरीके से प्रदान करने के लिए कमर कस रही हैं।
(एमजी/एएम/केसीवी/वाईबी
रक्षा मंत्रालय
विश्व गुर्दा दिवस
13 मार्च 2019 को एएचआरआर, धौला कुआं, नई दिल्ली में विश्व गुर्दा  दिवस मनाया गया। समारोह में गुर्दा प्रत्यारोपित लोगों द्वारा "वॉकथॉन" से लेकर प्रेरक वार्ता, नाटकों और म्यूजिकल शो का प्रदर्शन किया गया, जिसमें गुर्दा मरीज के जीवन के विभिन्न पहलुओं और गुर्दा प्रत्यारोपण से होने वाले सकारात्मक अंतर पर प्रकाश डाला गया।
समारोह का उद्घाटन मुख्य अतिथि, चिकित्सा महानिदेशक  लेफ्टिनेंट जनरल मनोमॉय गांगुली ने किया।
दिवंगत अंग दाताओं के लगभग बीस परिवारों का अभिनंदन गणमान्य व्यक्तियों द्वारा किया गया और गुर्दा रोग से पीड़ित लोगों को आशा की किरण दिखाने वाले अंगदाताओं के नेक कार्य की सराहना की गई।
रक्षा मंत्रालय
दक्षिणी नौसेना कमान ने अपहरण रोधी अभ्यास संचालित किया
(भारतीय तट रक्षक, कोचिन पोर्ट ट्रस्ट और अन्य हितधारकों की सहायता से भारतीय नौसेना ने 18 दिसंबर, 2019 को कोच्चि पोर्ट पर अपहरण रोधी अभ्यास संचालित किया। यह अभ्यास बड़े पैमाने पर आयोजित किया गया था। पहली बार सभी हितधारकों के साथ इतने बड़े अभ्यास का आयोजन केरल में किया गया। इस अभ्यास का कोड नाम ‘अपहरण’ था। इस अभ्यास में विभिन्न एजेंसियों तथा भारतीय नौसेना, भारतीय तटरक्षक और कोचिन पोर्ट ट्रस्ट के 12 से अधिक जहाजों और हेलीकॉप्टरों ने भाग लिया। परिदृश्य निर्माण के लिए कोच्चि बंदरगाह से कुछ दूर पर एक छोटे जहाज को टारगेट के रूप में रखा गया। सी किंग हेलीकॉप्टर की मदद से मरीन कमांडो बोर्डिंग ऑपरेशंस के जरिए इस जहाज पर उतरे और इसके डेक तक पहुंचे।
राष्ट्र विरोधी ताकतों द्वारा किसी जहाज को अपहरण करने को ध्यान में रखते हुए प्रतिक्रियात्मक/कार्रवाई व्यवस्था/तैयारी में एकरूपता लाने के लिए इस अभ्यास का आयोजन किया गया था। तटरक्षा के लिए व्यावसायिक जहाज का अपहरण एक गंभीर चुनौती है। इस पर कार्रवाई के लिए संसाधनों के समन्वय तथा राज्य सरकार समेत सभी हितधारकों के प्रयासों की आवश्यकता होती है।
यह अभ्यास कोस्टल डिफेंस के कमांडिंग-इन-चीफ  केरल के तत्वाधान में आयोजित किया गया। यह अभ्यास सभी हितधारकों की तैयारियों के मूल्यांकन, कमियों को दूर करने और कोच्चि पोर्ट के लिए एकीकृत संकट प्रबंधन योजना तैयार करने का अवसर प्रदान करता है।
आर.के.मीणा/आरएनएम/एएम/जेके/एसके-4847
प्रधानमंत्री कार्यालय
भारत-नीदरलैंड वर्चुअल शिखर सम्मेलन 
प्रधानमंत्री श्री नरेन्द्र मोदी 9 अप्रैल, 2021 को नीदरलैंड के प्रधानमंत्री के साथ एक वर्चुअल शिखर सम्मेलन का आयोजन करेंगे।
यह सम्मेलन संसदीय चुनावों में प्रधानमंत्री रुटे हाल की जीत के बादहो रहा है और नियमित उच्च स्तरीय संवाद के द्वारा द्विपक्षीय संबंधों में गति बनाई रखी जाएगी। शिखर सम्मेलन के दौरान, दोनों नेता द्विपक्षीय संबंध पर विस्तार से चर्चा करेंगे और संबंधों को मजबूत बनाने के नए तरीकों पर गौर करेंगे। वे परस्पर हितों के क्षेत्रीय और वैश्विक मुद्दों पर विचारों का आदान-प्रदान भी करेंगे।
भारत और नीदरलैंड लोकतंत्र, कानून के शासन और स्वतंत्रता के साझा मूल्यों के द्वारा सौहार्दपूर्ण और मैत्रीपूर्ण संबंधों को आगे बढ़ाते हैं।
यूरोप महाद्वीप में नीदरलैंड में बड़ी भारतीय आबादी निवास करती है। दोनों देशों के बीच जल प्रबंधन, कृषि एवं खाद्य प्रसंस्करण, स्वास्थ्य, स्मार्ट शहरों व शहरी यातायात, विज्ञान एवं प्रौद्योगिकी, नवीकरणीय ऊर्जा और अंतरिक्ष क्षेत्रों सहित व्यापक सहयोग कायम है। भारत में नीदरलैंड तीसरा बड़ा निवेशक होने के साथ ही दोनों देश मजबूत आर्थिक भागीदारी भी साझा करते हैं। भारत में 200 से ज्यादा डच कंपनियां मौजूद हैं, वहीं नीदरलैंड में भी समान संख्या में भारतीय कंपनियां मौजूद हैं।
अंतरिक्ष विभाग
युवा वैज्ञानिक कार्यक्रम  के लिए ऑनलाइन पंजीकरण
भारतीय अंतरिक्ष अनुसंधान संगठन  ने स्कूली बच्चों के लिए इस वर्ष से एक विशेष कार्यक्रम “युवा वैज्ञानी कार्यक्रम”  की शुरूआत की है। इस कार्यक्रम का मुख्य उद्देश्य अंतरिक्ष गतिविधियों के उभरते हुए क्षेत्र में युवाओं की दिलचस्पी पैदा करने के साथ उन्हें अंतरिक्ष प्रौद्योगिकी, अंतरिक्ष विज्ञान और अंतरिक्ष के इस्तेमाल के बारे में बुनियादी ज्ञान देना है। इसरो ने यह कार्यक्रम उन्हें युवावस्था में ही इस कार्यक्रम से जोड़ने के लिए तैयार किया है। प्रशिक्षण कार्यक्रम गर्मियों की छुट्टियों के दौरान करीब 2 सप्ताह का होगा और इस कार्यक्रम में भाग लेने के लिए सीबीएसई और आईसीएसई पाठ्यक्रम वाले प्रत्येक राज्य/संघ शासित प्रदेश से तीन छात्रों का चयन करने का प्रस्ताव है। जिन छात्रों ने हाल ही में नौवीं कक्षा की पढ़ाई पूरी कर ली है  और 10 वीं कक्षा में आने का इंतजार कर रहे हैं  वह इस कार्यक्रम में शामिल होने के योग्य हैं। इसके लिए चयन 8वीं कक्षा के नम्बरों पर आधारित होगा। विभिन्न राज्यों से इस कार्यक्रम के लिए कुछ सीटें हैं। इच्छुक छात्र 25 मार्च, 2019  से 3 अप्रैल 2019  तक ऑनलाइन पंजीकरण कर सकते हैं। छात्रों का चयन पढ़ाई के साथ-साथ पाठ्यक्रम से हटकर अन्य गतिविधियों में प्रदर्शन के आधार पर किया जाएगा। चयन की प्रक्रिया में ग्रामीण इलाके के छात्रों को विशेष महत्व दिया जाएगा। प्रत्येक राज्य से अस्थायी रूप से चुने गये उम्मीदवारों की सूची 6 अप्रैल 2019 को घोषित की जाएगी। अस्थायी रूप से चुने गये उम्मीदवारों से अनुरोध किया जाएगा की वे ई-मेल के जरिये इसरो को पुष्टिकारक अपने दस्तावेज भेंजे। चुने हुए उम्मीदवारों को ई-मेल भेजा जाएगा। सम्बद्ध प्रमाण पत्रों की पुष्टि होने के बाद अंतिम सूची 13 अप्रैल, 2019 को प्रकाशित की जाएगी। मई के तीसरे सप्ताह के दौरान इसरों के चार केन्द्रों में यह कार्यक्रम शुरू करने की योजना है। अधिक जानकारी के लिए लॉग ऑन करें। www.isro.gov.in
पंजीकरण के लिए निम्नलिखित लिंक है https://yuvika.isro.gov.in/yuvika/